बजट से रमन सरकार ने आम जनता को ठगा: जोगी
भानुप्रतापपुर| भानुप्रतापपुर प्रवास पर आए जनता कांग्रेस छग के सुप्रीमो अजीत जोगी ने मुख्यमंत्री पर बजट को लेकर कटाक्ष करते कहा कि प्रदेश में अफसर बेलगाम हो गए हैं। कोई भी कुछ भी कर रहा हैं कुछ भी बयान दे रहा है। किसी को किसी से कोई लेना देना नही है। प्रदेश के अधिकारी बेलगाम घोड़े की तरह हो गए हैं। इन पर घुड़सवार मुख्यमंत्री डॉ. रमन सिंह का कोई बस नहीं चलता। ना तो वे किसी को निर्देश दे सकते हैं और ना ही कोई इनका कहा मानता है। प्रदेश सरकार के बजट के बारे में कहा बजट घोर निराशावादी है। महिलाओं की सुरक्षा के लिए कोई बात नहीं की गई। धान का बोनस का कोई उल्लेख नहीं, युवाओं को रोजगार के लिए कोई स्पष्ट प्रावधान नहीं।
hin_Deva hin_Deva